stanford-oval/wikipedia huggingface dataset:
Tarifa

| Tarifa |
| --- | --- |

 lippu:  vaakuna
 Tarifa
 Koordinaatit: 36°1′N, 5°36′W 
Valtio:  Espanja
Itsehallintoalue:  Andalusia
Maakunta:  Cádiz
Comarca:  Campo de Gibraltar
Hallinto:  
 – Hallinnon tyyppi:  Kunta
 – Pormestari:  Francisco Ruiz Giráldez (PSOE)
Pinta-ala:  
 – Kokonaispinta-ala:  419,67 km²
Väkiluku (1.1.2016):  18 116
 – Väestötiheys:  43 as./km²
 
 www.aytotarifa.com 
Infobox OKVirheellinen NIMI-arvo: 
Tarifa on kaupunki Lounais-Espanjassa, Andalusiassa ja Cádizin maakunnassa. Kaupungissa on 18 116 asukasta (2016).
Kaupunki sijaitsee Manner-Espanjan eteläisimmässä osassa Gibraltarinsalmen rannikolla paikassa jossa Välimeri ja Atlantin valtameri kohtaavat. Tarifan alueelta löytyykin Pyreneiden niemimaan eteläisin kohta, Punta de Tarifa. Marokon läheisyys on tehnyt Tarifasta kauttakulkukohteen, josta lähtee useita lauttoja Marokkoon. Myös laiton maahanmuutto on usein kohdistunut alueelle.
Sijainti kahden meren kohtaamispisteessä tekee Tarifasta hyvän lainelautailukohteen. Kaupungista löytyy myös hyvin säilynyt linna, Castillo de Guzmán sekä arabialaistyylinen vanha kaupunki. Tarifa on tunnettu paleoliittisista kalliomaalauksista, joita löytyy muun muassa Cueva del Moron luolasta. Ilmasto Tarifassa on kuiva, mutta lämpötilat eivät yllä niin korkealle kuin esimerkiksi Sevillassa tai muualla sisämaassa. Tarifan alueelle ulottuu myös Euroopan eteläisin luonnonsuojelualue, Parque Natural del Estrecho. Kaupungissa järjestetään vuosittain afrikkalaisen elokuvan festivaali, Festival de Ciné Africano.
Tarifan pormestari on Francisco Ruiz Giráldez (PSOE).
Kuvia

Puerta de Jerez
Castillo de Santa Catalina
Castillo de Guzmán
Vanhakaupunki, taustalla Iglesia de San Mateo.
Plaza de Santa María
Calle de Guzmán el Bueno
Vanhakaupunki
José Capuz Mamano (1884–1964): Sagrado Corazón de Jesús
Aiheesta muualla

Kuvia tai muita tiedostoja aiheesta Tarifa Wikimedia Commonsissa
kaupungin viralliset sivut (espanjaksi)
El Duende - kaupungin paikallislehti (Arkistoitu – Internet Archive) (espanjaksi)
Matkaopas aiheesta Tarifa Wikivoyagessa (englanniksi)
Luettelo Tarifan luolista (espanjaksi)
Sukupuu

Sukupuu on puun muotoinen sukuselvitys. Sukututkimuksessa esivanhemmat ovat alimpana (suvun juuret) ja nuorimmat lapset ylimpänä, lehvästössä.
Sukupuu haarautuu normaalin puun tapaan. Vanhin lapsista on kunkin haarautuman vasemmassa reunassa.
Sukupuun voi laatia myös sukutauluksi, jolloin esi-isä ja -äiti ovat ylimpänä ja heidän edessään on numero yksi. Heidän lapsensa ovat numerolla kaksi hieman sisennettyinä. Heidän lapsensa merkitään numerolla kolme niin, että ensin käydään läpi kaikki ensimmäisen kakkoslapsen lapset vanhimmasta nuorimpaan, ja sen jälkeen siirrytään seuraavan kakkoslapsen lapsiin - aina sisentäen niin, että sama numero on samalla sarkaimella.
Sukupuu
1 Matti Meikäläinen, pso Liisa Teikäläinen
   2 Pekka Matinpoika Meikäläinen, pso Aino A. Suomi
      3 Kalle Pekanpoika Meikäläinen
      3 Maria Pekantytär Meikäläinen
   2 Leena Matintytär Meikäläinen, pso Sulo Susi
      3 Aulis Sulonpoika Susi, pso Tanja Tiikeri
         4 Eeva Auliksentytär Susi
      3 Hannele Sulontytär Susi
Taula

Taula tarkoittaa:
taula, taulakäävästä valmistettu aine, jota käytettiin tulen sytyttämisessä tuluksilla
taula, muinainen megaliittirakennelma
Iso-Taula, järvi Jämsässä
Musta-Taula, järvi Jämsässä
Pikku-Taula, järvi Jämsässä
S. S. Taula, oik. Saima Sigrid Pohjonen (1903–1968), suomalainen kirjailija ja kääntäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Taula”, voi hakea sivunnimihaulla, laajalla sivunnimihaulla tai tekstihaulla.
Tarmo Yli-Rajala

Tarmo Aarno Juhani Yli-Rajala (s. 8. lokakuuta 1937 Käkisalmi) on suomalainen Tampereella asuva yhteiskuntatieteiden lisensiaatti, eläkkeellä oleva kirjastotoimenjohtaja ja kirjailija.
Yli-Rajala oli Kaltion toimituskunnan jäsen 1976–1980, Optimisti-kirjallisuuslehden toimitussihteeri 1978–1982 ja päätoimittaja 1985 sekä Virtain Joulu -lehden päätoimittaja ja toimituskunnan jäsen 1984–1988. Hän toimi Virroilla asuessaan myös kirjallisuuspiirin vetäjänä.[lähde? ]
Yli-Rajala on kirjoittanut kolme romaania ja murrepakinakokoelman. Hänen pakinoitaan on julkaistu vuodesta 1992 alkaen Suomenselän Sanomissa ja Aamuset-lehdessä.
Teokset

Armas ol' aika: romaani. Pohjoinen, Oulu 1980
Kasvosi: romaani. WSOY 1992
Kissin viikset: kuupanoota 1992–96. Suomenselän sanomat, Virrat 1996 (vuosina 1992–1996 Suomenselän Sanomissa ja Aamusetissä ilmestyneitä murrepakinoita ja mietelmiä)
Ei mikään: nuoruutta etsimässä: romaani. Mediapinta, Tampere 2014
Vapaana vihdoin, Tampere 2021, BoD
Vyö avoimena, solki lerpattaen, 2016, BoD
Sonaatti neljälle viululle ja yhdelle haitarilla, 2019, BoD
Toimitustöitä

Antaas olla akan järvessä: sananparsia. Virtain seura, Virrat 1985
Tauno Leo Fabritius: Tasavaltalaisena Espanjan sisällissodassa; toim. Tarmo Yli-Rajala. Finnpublishers, Tampere 1986
Säpäleitä: Virtain kirjoittajapiirin antologia 1986; vastaava toimittaja Tarmo Yli-Rajala; kuvitus Heikki Heikkilä ym. Virtain kirjoittajapiiri, Virrat 1986
Sata vuotta Virtain historiaa. 1987
Herra meitä koitteloo, sanoo Rantalan muori ku kissi kuoli: vanhoja sananparsia Jalasjärveltä; toimittanut ja kuvittanut Tarmo Yli-Rajala. T. Yli-Rajala, Virrat 1991
Taulant Seferi

Taulant Seferi (s. 15. marraskuuta 1996 Kumanovo, Makedonia) on makedonialais-albanialainen jalkapalloilija, pelipaikaltaan hyökkääjä. Hän edustaa Yhdistyneiden arabiemiraattien Baniyasia lainalla ukrainalaisesta Vorskla Pultavasta. Hän on pelannut Makedonian maajoukkueessa vuonna 2014 ja Albanian maajoukkueessa vuodesta 2019.
Seferi on pelannut Makedonian, Sveitsin, Albanian, Ukrainan ja Arabiemiraattien sarjoissa. Hän on pelannut Sveitsin Superliigassa Young Boysin ja Neuchâtel Xamaxin joukkueissa yhteensä 37 ottelua ja tehnyt niissä yhden maalin. Hän on pelannut Ukrainan liigassa kaudella 2022–2023 Vorskla Pultavan joukkueessa 28 ottelua ja tehnyt niissä 13 maalia. Hän on voittanut Makedonian mestaruuden Rabotničkin joukkueessa vuonna 2014 ja Albanian mestaruuden Tiranan joukkueessa vuonna 2022.
Seferi pelasi Makedonian nuorisomaajoukkueissa ja vuonna 2014 myös kaksi ystävyysottelua Makedonian A-maajoukkueessa. Hän vaihtoi edustamaan Albaniaa, jonka alle 21-vuotiaiden maajoukkueessa hän pelasi vuosina 2017–2018. Hän pelasi Albanian A-maajoukkueessa ensimmäisen kerran marraskuussa 2019 EM-karsintaottelussa Andorraa vastaan. Hän on pelannut huhtikuun 2024 loppuun mennessä 18 Albanian A-maaottelua, joissa hän on ollut kymmenen kertaa avauskokoonpanossa. Hän on tehnyt näissä otteluissa kolme maalia: yhden kesäkuussa 2022 Kansojen liigan ottelussa Islantia vastaan ja kaksi lokakuussa 2023 EM-karsintaottelussa Tšekkiä vastaan.
Sukupuolten välinen konflikti

Sukupuolten välinen konflikti eli seksuaalikonflikti on teoria, jonka mukaan sukupuolten intressit lisääntymisen suhteen eroavat toisistaan, sillä lisääntymisstrategioilla on erilainen vaikutus yksilön kelpoisuuteen riippuen siitä, onko kyseessä koiras vai naaras. Tällaiset erot liittyvät usein siihen, että koiras voi saada huomattavasti enemmän jälkeläisiä kuin naaras, minkä johdosta naaraiden kannattaa valikoida tarkemmin kumppaninsa. Tämä heijastuu paritteluhalukkuuteen sekä -tiheyteen. Esimerkiksi lutikoilla koiraiden kelpoisuus kasvaa lukuisten parittelujen myötä, kun taas naaraille siitä on haittaa tai ne joutuvat vaaraan.
Seksuaalikonflikteja on kahdenlaisia:
1) Lokusten sisäisiä, jolloin sama geeni vaikuttaa fenotyyppiin eri sukupuolilla, mutta valinta suosii eri alleeleita eri sukupuolilla. Toisin sanoen ominaisuus, joka on toisella sukupuolella kelpoisuutta lisäävää, onkin toisella sukupuolella kelpoisuutta alentavaa. Ihmisellä tästä on esimerkkinä se, että ulkoisesti ja hormonaalisesti maskuliinisten yksilöiden veljet ovat puoleensavetävämpiä kuin siskot.
2) Lokusten välisiä, jolloin parittelun optimaalinen lopputulos eroaa sukupuolten välillä. Tällainen voi ilmetä muun muassa parittelujen määrässä, hedelmöittymistehokkuudessa, uskollisuudessa, vanhemmuudessa sekä naaraan lisääntymistehokkuudessa.
Ihmisellä (lokusten välisestä) seksuaalikonfliktista hyvä esimerkki on Russell D. Clarkin ja Elaine Hatfieldin vuonna 1989 julkaistu kokeellinen tutkimus, jossa testattiin miesten ja naisten valmiutta lähteä mukaan yllättävään ja satunnaiseen seksuaaliseen ehdotukseen. Tutkijat palkkasivat puoleensavetävinä pidettyjä miehiä ja naisia näyttelijöiksi, jotka tekivät yliopistokampuksella satunnaisesti valituille ennalta tuntemattomille miehille ja naisille ehdotuksia. Näyttelijät kysyivät kolme kysymystä: a) “Lähtisitkö kanssani treffeille tänä iltana?”, b) “Tulisitko asunnolleni?” ja c) “Harrastaisitko kanssani seksiä tänä iltana?”. Ensimmäiseen kysymykseen myöntävästi vastasi sekä miehistä että naisista puolet. Sen sijaan naisista asunnolle oli valmis lähtemään vain noin 5 prosenttia, vaikka miesten vastaava lukema oli yli 60 prosenttia. Suurin ero oli seksin harrastamisen kohdalla: lähes 80 prosenttia miehistä oli valmiita harrastamaan seksiä saman illan aikana, kun taas naisista kaikki vastasivat kieltävästi.
Susan Warner

| Susan Warner |
| --- | --- |
 Susan Warner
Henkilötiedot
Syntynyt: 1819 New York, Yhdysvallat
Kuollut: 1885 (65–66 vuotta)
Kansalaisuus:  Yhdysvallat
Ammatti:  kirjailija
Kirjailija
Salanimi: Elizabeth Wetherell 
Äidinkieli: englanti 
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
Susan Warner, kirjailijanimi Elizabeth Wetherell, (1819 New York, Yhdysvallat – 1885) oli yhdysvaltalainen kirjailija. Hän kirjoitti tunteikkaita ja uskonnollisia romaaneja, joissa hän käsitteli kotielämää lämpimään sävyyn. Hän kirjoitti sisarensa Anna Bartlett Warnerin (1820–1915) kanssa kirjan Say and seal (1860) ja muutamia laajahkoja kertomuksia.
Teokset

The wide, wide world (1849)
Queechy (1852)
The hills of the Shatemuc (1856)
Say and seal (1860), Anna Bartlett Warnerin kanssa
Aiheesta muualla

Kuvia tai muita tiedostoja aiheesta Susan Warner Wikimedia Commonsissa
Strategeion

| Strategeion> Στρατηγείον |
| --- | --- |
 Strategeionin rauniot Agoran arkeologisella alueella.
Sijainti:  Agora, Ateena,  Kreikka
Koordinaatit:  37°58′29″N, 23°43′18″E
Valmistumisvuosi:  n. 450 eaa.
Käyttäjä:  strategokset
Julkisivumateriaali:  kalkkikivi
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Strategeion (m.kreik. Στρατηγείον) oli antiikin Ateenan kymmenen strategoksen eli ylimmän sodanjohdon kokoontumispaikka. Se sijaitsi Ateenan antiikin aikaisen Agoran lounaiskulmassa.
Strategeion oli rakennettu 400-luvun puolessa välissä eaa. Se oli tehty kalkkikivestä ja rakennettu Kolonos Agoraios -kukkulan eteläpuolelle hieman Tholoksesta lounaaseen. Rakennuksen pituus oli noin 25 metriä ja leveys noin 20 metriä. Siinä oli keskuspiha ja seitsemän tai kahdeksan huonetta.
Strategeion on säilynyt hyvin huonosti ja siitä on jäljellä ainoastaan joitakin perustusten ja seinien osia. Ei ole edes täysin varmaa, että Strategeioniksi yleensä ajateltu rakennus olisi ollut tässä käytössä. Rakennusta on ehdotettu myös Poleterioniksi eli poletai-virkamiesten rakennukseksi.
Aiheesta muualla

Kuvia tai muita tiedostoja aiheesta Strategeion Wikimedia Commonsissa
Soittakaa Juranoid!

| Soittakaa Juranoid! Hevisaurus |
| --- | --- | --- |

Studioalbumin tiedot
 Julkaistu: 9. lokakuuta 2015
 Tyylilaji: heavy metal
 Kesto: 56.03
 Levy-yhtiö: Sony
Listasijoitukset
  12. (albumilista)    9. (Midprice)
Hevisauruksen muut julkaisut
| Vihreä vallankumous 2013 | Soittakaa Juranoid! 2015 | Mikä minusta tulee isona? 2017 |
Soittakaa Juranoid! on Hevisaurus-yhtyeen 9. lokakuuta 2015 julkaisema albumi.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Juranoid | 03.17 |  |  |  |  |  |  |  |
| 2. | Harri Hylje | 03.32 |  |  |  |  |  |  |  |
| 3. | Laika-koira | 03.23 |  |  |  |  |  |  |  |
| 4. | Hevitwist | 02.47 |  |  |  |  |  |  |  |
| 5. | Taikavoimat | 02.49 |  |  |  |  |  |  |  |
| 6. | Professori Tiukkasen yölliset seikkailut | 02.53 |  |  |  |  |  |  |  |
| 7. | Rupuliina | 03.55 |  |  |  |  |  |  |  |
| 8. | Laser-Ninja | 03.20 |  |  |  |  |  |  |  |
| 9. | Tuokaa ruokaa | 03.38 |  |  |  |  |  |  |  |
| 10. | Laulu Iivarin talopaketista | 03.37 |  |  |  |  |  |  |  |
| 11. | Lentolisko | 04.06 |  |  |  |  |  |  |  |
| 12. | Jurahevarit | 03.48 |  |  |  |  |  |  |  |
| 13. | Aarrejahti | 03.09 |  |  |  |  |  |  |  |
| 14. | Teksasin jättiläinen | 03.21 |  |  |  |  |  |  |  |
| 15. | Pirkolla on purkkaa | 04.12 |  |  |  |  |  |  |  |
| 16. | Räyh! | 04.11 |  |  |  |  |  |  |  |
|  |  | 56.03 |  |  |  |  |  |  |  |
Arvostelut

Keskisuomalainen:
Aiheesta muualla

Soittakaa Juranoid! Discogsissa. (englanniksi)
Albumi Soittakaa Juranoid! Encyclopaedia Metallum -sivustolla (englanniksi)
Sukupuuttovelka

Sukupuuttovelka tarkoittaa sitä, että vaikka joidenkin sukupuuttovaarassa olevien lajien elinympäristöjen muuttuminen loppuisikin, lajit katoaisivat. Tämä pätee nykyisessä sukupuuttoaallossa. Vaikka saastuttaminen lopetettaisiin heti, useita lajeja kuolisi vielä vuosikymmenien jälkeenkin saastuttamisesta ja ilmaston lämpenemisestä aiheutuneiden ilmiöiden takia.
Soittolista

Soittolista (engl. playlist) -termillä tarkoitetaan yleensä listaa jollakin radiokanavalla tiettynä ajanjaksona soitettavasta musiikista. Joskus soittolista voi olla lista sen hetken suosituimmista tietyn musiikkityylin musiikkikappaleista järjestettynä suosituimmuusjärjestykseen, esimerkiksi TOP 40 -lista. Tällaisia hittilistoja löytyy suosituimpien radio-ohjelmien koostamina sekä perinteiseen tapaan levymusiikkia soittavilta musiikin ammattilaisilta koottuna.
Soittolistoille pääsevät yleensä musiikkiartistin tai yhtyeen suosituimmat single-levytykset. Parhaimpina esimerkkeinä voidaan mainita Michael Jacksonin Bad-levy, jolta nousi viisi singleä Billboard Hot 100 -soittolistan ensimmäiseksi vuosina 1987–1988.
Soittolistojen lisäksi kerätään tietoa levymyynnistä, jolloin on kyse erikseen levyalbumien ja -singlejen levymyyntilistasta. Levymyynnin singlelistat ovat laajentuneet pikkuhiljaa käsittämään myös Internet-lataukset ja suoratoiston.
Radiotuotannossa soittolista, ajolista, on myös tekninen termi, joka tarkoittaa listaa lähetyksessä soitettavasta musiikista. Yleiskeskustelussa termit sotketaan monesti keskenään, ja radioasemia syytetään "soittolistojen" käytöstä silloin, kun tarkoitetaan orjallista tietyn formaatin noudattamista. Soittolista laaditaan joko toimittajan/DJ:n itsensä tekemänä tai käytetään automaattista musiikinvalintajärjestelmää, joka tiettyjen ehtojen mukaan valitsee soitettavan musiikin.
Suomessa radiokanavien soittolistojen laadinnassa keskeisiä henkilöitä ovat kanavien musiikkipäälliköt (esim. Mikko Koivusipilä), joille levy-yhtiöiden promoottorit esittelevät uutuuslevyjä viikoittain. Musiikkipäällikkö lisää eli ”äddää” sopiviksi arvioimiaan kappaleita soittolistalle. Tässä vaiheessa kappale soi kanavalla harvakseltaan, kunnes se testataan, eli siitä esitetään lyhyitä otteita valikoidulle kuulijakunnalle, jonka antaman palautteen perusteella parhaiten testanneet kappaleet nostetaan voimasoittoon ja huonosti testanneet poistetaan listalta. Kappale pysyy listalla niin kauan kuin se testaa hyvin, kaupallisilla kanavilla jopa useita kuukausia, mutta esimerkiksi Radio Suomessa toistokerrat ovat huomattavasti harvalukuisempia.
Radioasemien käyttämiä ajolistaohjelmistoja

RCS (Radio Computing Services)
Zenon Media
Dalet Radio Suite
Useimmat, kuten kaikki edellä mainitut radioasemien listaohjelmistot ovat palvelinpohjaisia.
Historia

20. syyskuuta 1940 Billboard-lehti julkaisi lehden ensimmäisen listan musiikin suosituimmuudesta. Billboard Hot 100 - soittolista ja samalla uusi sisältö radiosoitto-ohjelmien rungoksi syntyivät.
Aiheesta muualla

Tia Yliskylä: Kuka vapauttaisi soittolistan? (Arkistoitu – Internet Archive) Utain 26.3.2009.
Steele Beauttah

Steele Beauttah (1947/8 – toukokuu 2001) oli kenialainen funklaulaja. Hän johti 10-henkistä Air Fiesta Matata -kokoonpanoa, joka muun muassa esiintyi Miles Davisin kanssa Saksassa (1969) ja sai Davisilta lisäksi kutsun Yhdysvaltoihin. Vuonna 1971 BBC World Service valitsi Air Fiesta Matatan parhaaksi afrikkalaisyhtyeeksi. Kuusiviikkoinen kiertue vei yhtyeen Hongkongiin vuonna 1974; kulut yhtyeen jäsenet maksoivat käyttämillään soittimilla. Yhtye hajosi tämän jälkeen, koska rahasta oli pula eikä soittimia ollut. Beauttahilla oli vielä lyhyeksi jäänyt sooloura vuoteen 1976. Hänelle kehittyi uransa päätteeksi pitkäaikainen heroiiniriippuvuus, mutta myöhemmin hän koki uskonnollisen herätyksen ja myös löysi musiikkiin liittyneen työn. Beauttahille oli suunniteilla uusi kiertue Isossa-Britanniassa, mutta tämä ei ehtinyt toteutua, kun Beauttah kuoli vuonna 2001 lyhyen sairauden jälkeen Kenyattan kansallissairaalassa.
Take That

| Take That |
| --- | --- |
 Take That esiintymässä Metro Radio Arenalla marraskuussa 2007
Tiedot
Toiminnassa:  1989–1996 2005––
Tyylilaji:  pop, poprock, dance
Kotipaikka:   Manchester, Englanti, Yhdistynyt kuningaskunta
Laulukieli:  englanti
Jäsenet:  Gary Barlow   Howard Donald   Mark Owen  
Entiset jäsenet:  Jason Orange (1990–1996, 2005–2014)   Robbie Williams (1990–1995, 2010–2012)  
Levy-yhtiö:  BMG   Universal Music Group   Polydor Records   Interscope Records  
Aiheesta muualla
Kotisivut
Infobox OKNimi-testi OK: 
Take That on brittiläinen, Manchesterista alkunsa saanut poikayhtye, joka hallitsi Ison-Britannian listoja 1990-luvun alkupuoliskolla ja josta Robbie Williams aloitti uransa. Yhtye hajosi vuonna 1996, mutta teki comebackin vuonna 2006 ilman Williamsia, joka liittyi takaisin yhtyeeseen vuonna 2010. Yhtyeen musiikillisena johtajana ja keulahahmona toimii Gary Barlow.
Urat yhtyeen ulkopuolella

Pian yhtyeen hajoamisen jälkeen Gary Barlow levytti sooloalbumin Open Road (1997), joka meni Ison-Britannian listan kärkeen kuten myös kaksi ensimmäistä singleä ”Forever Love” ja ”Love Won’t Wait”. Toinen albumi Twelve Months, Eleven Days (1999) ei pärjännyt yhtä hyvin ja sen jälkeen Gary onkin ryhtynyt pelkäksi lauluntekijäksi ja tuottajaksi.
Robbie Williams julkaisi ensimmäisen sooloalbuminsa Life Thru A Lens myös vuonna 1997. Hänen ensimmäinen singlensä oli George Michael -cover ”Freedom ’90”, mutta seuraava julkaisu ”Angels” oli huomattavasti suositumpi ja siitä onkin tullut hänen merkittävin kappaleensa. Sen jälkeen hän on julkaissut monta suosittua albumia kuten I’ve Been Expecting You, Sing When You’re Winning ja Escapology. Take Thatin entisistä jäsenistä Robbie Williams on menestynyt soolourallaan parhaiten.
Mark Owen on julkaissut yhteensä neljä sooloalbumia: Green Man (1996), In Your Own Time (2003). How the Mighty Fall! (2005) ja The Art of Doing Nothing (2013). Hän on kiertänyt ahkerasti Eurooppaa ja Isoa-Britanniaa sekä käynyt Japanissa vuoden 2006 alussa allekirjoittamassa sopimuksen lauluntekijänä. Hän voitti Ison-Britannian Celebrity Big Brotherin toisen tuotantokauden vuonna 2002.
Howard Donald teki singlen, mutta sitä ei koskaan julkaistu. Hän on menestyvä DJ Isossa-Britanniassa ja Saksassa.
Jason Orange on näytellyt huumekauppias Brent Moyeria Lynda La Planten Killer Netissä sekä esiintynyt näytelmässä Gob King’s Head -teatterissa Lontoossa. Take Thatin hajottua vuonna 1996 Orange opiskeli näyttelemistä ja sen jälkeen South Trafford Collegessa psykologiaa ja sosiologiaa.
Diskografia > Albumit

Take That & Party (1992)
Everything Changes (1993)
Nobody Else (1995)
Beautiful World (2006)
The Circus (2008)
Progress (2010)
III (2014)
Wonderland (2017)
Diskografia > Singlet ja sijoitukset Britanniassa

1991 Do What You Like #82
1991 Promises #38
1991 Once You’ve Tasted Love #47
1992 It Only Takes a Minute #7
1992 I Found Heaven #15
1992 A Million Love Songs #7
1992 Could It Be Magic #3
1993 Why Can’t I Wake Up with You #2
1993 Pray #1
1993 Relight My Fire (feat. Lulu) #1
1993 Babe #1
1994 Everything Changes #1
1994 Love Ain’t Here Anymore #3
1994 Sure #1
1995 Back for Good #1
1995 Never Forget #1
1996 How Deep is Your Love #1
2006 Patience #1
2007 Shine #1
2007 I’d Wait For Life #15
2007 Rule the World #2
2008 Greatest Day #1
2010 The Flood #2
2011 Love Love
2011 When We Were Young
2014 These Days #1
2015 Let in the Sun
2015 Higher Than Higher
2015 Hey Boy
2017 Giants
2017 New Day
2018 Pray (Odyssey version)
2018 Out of our Heads
Diskografia > Videot / DVD-julkaisut

1992 Take That & Party
1993 Take That: The Party Live at Wembley
1994 Take That ‒ Everything Changes
1994 Take That: Live in Berlin
1995 Take That - Hometown: Live at Manchester G-Mex
1995 Take That - Nobody Else "The Movie"
1996 Take That - Greatest Hits
2005 Never Forget ‒ The Ultimate Collection (DVD)
2006 Take That: For The Record (virallinen dokumentti, DVD)
2006 Take That: The Ultimate Tour Live in Manchester (DVD)
2007 Take That - Beautiful World Live (DVD)
2009 Take That Present: The Circus Live (DVD)
2010 Take That: Look Back, Don't Stare (dokumentti, DVD)
2011 Progress Live
Kiertueet

Party Tour (1992–93)
Everything Changes Tour (1993–94)
Pops Tour (1994)
Nobody Else Tour (1995)
The Ultimate Tour (2006)
Beautiful World Tour 2007 (2007)
Take That Present: The Circus Live (2009)
Progress Live (2011)
Take That Live 2015 (2015)
Aiheesta muualla

Wikimedia Commonsissa on kuvia tai muita tiedostoja aiheesta .
Take That.com
YLE Elävä arkisto: Take That
St. George (1622)

| St>  George |
| --- | --- |
 St. George

Aluksen vaiheet
Rakentaja:  Deptfordin telakka
Laskettu vesille:  1622
Palveluskäyttöön:  1623
Poistui palveluskäytöstä:  upotettu sulkulaivana 1697
Tekniset tiedot
Uppouma:  895 bm
Pituus:  33,53 m (köli)
Leveys:  11,28 m
Syväys:  5,03 m
Miehistöä:  280
Aseistus
Aseistus:  42 tykkiä
St. George oli Englannin kuninkaallisen laivaston vuonna 1622 vesillelaskettu 42-tykkinen "suuri laiva" (engl. Great Ship), joka vuonna 1627 luokiteltiin toisen luokan linjalaivaksi.
Valmistus

Alus tilattiin Deptfordin telakalta ja laskettiin vesille vuonna 1622. Aluksen valmistuskustannukset olivat 10 307 puntaa.
Palvelus

Alus otettiin palvelukseen 1623 päällikkönään Sir Francis Stewart ja se osallistui purjehdukseen Espanjan rannikolle. Alus oli 1625 vara-amiraali Henry Powerin (varakreivi Valentia) lippulaivana sotaretkellä Cadiziin.
Alus lähti syyskuussa 1949 Kanaalin saarille. Se vaurioitui 16. joulukuuta räjähdyksessä Stokesinlahdella. Seuraavana vuonna alus nimettiin uudelleen Georgeksi. Aluksen nimi palautettiin toukokuussa 1660 Saint Georgeksi.
Aluksen mastot poistettiin lokakuussa 1687 Sheernessissä, ja se upotettiin sulkulaivana 20. lokakuuta 1697 Sheernessin sataman suojaksi.
Sperlinga

| Sperlinga |
| --- | --- |
 Sperlingan linna
 Sperlinga
 Koordinaatit: 37°46′N, 14°21′E 
Valtio:  Italia
Alue:  Sisilia
Maakunta:  Enna
Pinta-ala:  
 – Kokonaispinta-ala:  58,72 km²
Korkeus:  750 m
Väkiluku (2015):  805
 – Väestötiheys:  13,7 as./km²
 
 www.comune.sperlinga.en.it 
Infobox OKVirheellinen NIMI-arvo: 
Sperlinga on kunta Sisiliassa Ennan maakunnassa. Sperlingan pinta-ala on 58,72 neliökilometriä ja sen asukasluku on 805. Se on tunnettu kaupungin keskellä sijaitsevasta keskiaikaisesta linnasta ja vanhoista luolista, joita on käytetty asumuksina.[lähde? ]
Luolia
Aiheesta muualla

Kuvia tai muita tiedostoja aiheesta Sperlinga Wikimedia Commonsissa
http://www.sicilianexperience.com/history.php?codice=sperlinga&lingua=en (Arkistoitu – Internet Archive)
Ennan maakunta
Agira | Aidone | Assoro | Barrafranca | Calascibetta | Catenanuova | Centuripe | Cerami | Enna | Gagliano Castelferrato | Leonforte | Nicosia | Nissoria | Piazza Armerina | Pietraperzia | Regalbuto | Sperlinga | Troina | Valguarnera Caropepe | Villarosa